Kóńc julija jo dr. Doris Teichmanowa swěśiła swój 85. narodny źeń. Wóna źěła a jo žywa skerjej za śichem. Dokulaž jo wó serbskem pismojstwje Dolneje Łužyce slěźiła a publicěrowała, comy ju krotko pśedstajiś.
Naroźiła jo se 29.07.1933 w Grodku. Do abitury jo Doris Šwarcojc bydliła z mamu a młodšym bratšom we swójom rodnem mĕsće, we Grodku. Tam jo teke chójźiła do šule. Bydlili su w nejmjeńšem chromcyku Grodka gromadu z maminyma starjejšyma. Starše generacije familije starkeje (Krawcojc) su južo pśecej bydlili w Lĕšćoch, w małej jsy pla Grodka, we bliskosći Strittmatterowych Bošojc.
Starka jo rada enkelźowce spiwała a wulicowała wót starych casow. Pśi tom jo cesćej serbski powědała. Wóna jo na pśikład znała wšykne pomjenjenja cerkwinych tyźenjow na serbske. Tam a zas jo wšake słowa na serbski groniła. Na nje jo se enkelźowka teke pózdźej ako dorosćona dopomnjeła, což jo ju pó-gnuło, aby serbsku rěc wuknuła.
szl_Latn szl_Latn szl_Latn